**ส่วนที่ 1**

**บทนำ**

**1.1 ลักษณะของแผนการดำเนินงาน**

 “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น โดยจุดมุ่งหมายของการจัดทำแผนการดำเนินงาน ดังต่อไปนี้

 1. แผนการดำเนินงานมีจุดมุ่งหมาย เพื่อแสดงถึงรายละเอียดของแผนงาน โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้นลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่างๆ ของแผนงาน โครงการในแผนการดำเนินงาน

 2. แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ

 3. แผนการดำเนินงาน จะกำหนดรายละเอียดของโครงการ กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ กิจกรรมการพัฒนา ที่จะบรรจุในแผนการดำเนินงานจะมีที่ มาจาก

 3.1 งบประมาณรายจ่ายประจำปี งบประมาณรายจ่ายเพิ่มเติม ขององค์กรปกครองส่วนท้องถิ่น (รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)

 3.2 โครงการ กิจกรรมการพัฒนาขององค์กรปกครองส่วนท้องถิ่น ที่เกิดจากการจ่าย ขาดเงินสะสม เงินอุดหนุนเฉพาะกิจหรืองบประมาณรายจ่ายอื่นๆ ที่ดำเนินการตามโครงการพัฒนาท้องถิ่น

 3.3 โครงการ กิจกรรมการพัฒนาที่องค์กรปกครองส่วนท้องถิ่นดำเนินการเอง โดยไม่ใช้งบประมาณ (ถ้ามี)

 3.4 โครงการ กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่างๆ ที่เกี่ยวข้อง

 3.5 โครงการ กิจกรรมการพัฒนาอื่นๆ ที่องค์กรปกครองส่วนท้องถิ่นพิจารณาเห็นว่าจะ เกิดประโยชน์ในการประสานการดำเนินงานในพื้นที่

**1.2 วัตถุประสงค์ของแผนการดำเนินงาน**

 ตามระเบียบกระทรวงมหาดไทยว่าด้วยการจัดทำแผนและประสานแผนพัฒนาท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 27 กำหนดให้แผนการดำเนินงานแล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมหรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น โดยมีวัตถุประสงค์ ดังต่อไปนี้

 1. เพื่อให้ทราบถึงเป้าหมาย รายละเอียด กิจกรรม งบประมาณที่ใช้ดำเนินการที่ชัดเจน

 2. เพื่อรวบรวมข้อมูลของทุกหน่วยงานที่เข้ามาดำเนินการในเขตพื้นที่ขององค์กรปกครองส่วนท้องถิ่น

2

 3. เพื่อแสดงถึงการใช้ แนวทาง การนำแผนพัฒนาสามปีมาใช้ดำเนินการ

 4. เพื่อเปรียบเทียบระหว่างการนำแผนงาน/โครงการ กิจกรรม ที่นำมาปฏิบัติจริง

 5. เพื่อชี้ให้เห็นการประสานแผนพัฒนาท้องถิ่นและงานอื่นๆ อย่างชัดเจน

 6. เพื่อสะดวกในการติดตามและประเมินผลของแผนพัฒนาท้องถิ่น

 7. เพื่อเป็นประโยชน์ในการแก้ไข เปลี่ยนแปลงแผนพัฒนาท้องถิ่น

 8. เพื่อแสดงถึงกิจกรรมที่เกิดขึ้นจริง และสามารถรวบรวมข้อมูลเพื่อใช้ในการประกอบการพิจารณาจัดทำแผนพัฒนาท้องถิ่นและข้อบัญญัติงบประมาณรายจ่ายประจำปี และเพิ่มเติมต่อไป

**1.3 ขั้นตอนในการจัดทำแผนการดำเนินงาน**

 จากระเบียบกระทรวงมหาดไทยว่าด้วยการจัดทำและประสานแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 3) พ.ศ.2562 หมวด 5 ข้อ 26 ได้กำหนดให้องค์กรส่วนท้องถิ่นจัดทำแผนการดำเนินงานโดยมีขั้นตอนดังนี้

 1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

 2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศเป็นแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบทั่วกันและต้องปิดประกาศไว้อย่างน้อยสามสิบวัน

ข้อ 27 กำหนดให้แผนการดำเนินงานแล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมหรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

 การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

3

**จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิได้ดังนี้**

องค์กรปกครองส่วนท้องถิ่น

องค์กรปกครองส่วนท้องถิ่น

รวบรวมโครงการ/กิจกรรม

คณะกรรมการสนับสนุนการจัดทำ

แผนพัฒนาท้องถิ่น

หน่วยงานอื่น

หน่วยงานอื่น

จัดทำร่างแผนการดำเนินงาน

คณะกรรมการสนับสนุนการจัดทำ

แผนพัฒนาท้องถิ่น

เสนอร่างแผนการดำเนินงาน

คณะกรรมการสนับสนุนการจัดทำ

แผนพัฒนาท้องถิ่น

คณะกรรมการพัฒนาท้องถิ่น

พิจารณาร่างแผนการดำเนินงาน

เสนอร่างฯ ต่อผู้บริหารท้องถิ่น

ผู้บริหารท้องถิ่น

ผู้บริหารท้องถิ่นให้ความเห็นชอบ

ประกาศใช้

4

**1.4 ประโยชน์ของแผนการดำเนินงาน**

 1. ได้ทราบถึงรายละเอียด กิจกรรม งบประมาณ ระยะเวลาในการดำเนินการที่ชัดเจน

 2. สะดวกต่อ การตรวจสอบ การติดตามและประเมินผลแผนพัฒนาท้องถิ่น

 3. สามารถทราบถึงระยะเวลา งบประมาณที่มีอยู่อย่างจำกัดเพื่อประโยชน์สูงสุด

 4. เพื่อสะดวกในการประสานแผนพัฒนาท้องถิ่นกับหน่วยงานอื่นๆที่เกี่ยวข้อง

 5. สามารถรายงานผลการดำเนินงานให้ประชาชนได้ทราบถึงแผนงาน/โครงการที่เกิดขึ้นจริงในพื้นที่ขององค์กรปกครองส่วนท้องถิ่น

 6. สามารถใช้เป็นแนวทางในการจัดทำแผน/ข้อบัญญัติงบประมาณในอนาคต

 7. แสดงถึงความสามารถ ศักยภาพ ที่ตอบสนองความสำเร็จของแผนยุทธศาสตร์และแผนพัฒนาสามปี

 8. ทราบถึงสถานการในอนาคตว่าจะดำเนินการอย่างไร